ร้านบะกุ๊ดเต๋แบบมาเลเซีย ไม่เหมือนที่เคยกินทางใต้ของไทย น้ำซุปเครื่องยาจีนฉุนมากๆ (ถ้าใครชอบยาจีนจะบอกว่าอร่อย) อารมณ์เหมือนกินยาหอมผสมยาธาตุ บะกุ๊ดเต๋ที่นี่จะแยกส่วนของพวกขาหมู ไส้อ่อน ซี่โครง เสริฟในหม้อตุ๋นเล็กๆ ใช้น้ำแบบเดียวกันหมด ถ้าไม่ชอบพวกขาหมู คาจัก ก็จะมีเห็ดออรินจิ ฟองเต้าหู้ในน้ำบะกุ๊ดเต๋แทน แต่น้ำซุปในหม้อให้น้อยไปหน่อยต้องขอเพิ่มอีก 2-3 รอบ (ใครชอบซดน้ำซุปแนะนำสั่งน้ำซุปไว้เลยเพราะรอนานมาก)  ส่วนคนที่ไม่ชอบทานบะกุ๊ดเต๋เครื่องยาจีนล้นๆแบบนี้ ก็มีผัดผักกาดแก้ว เบบี้บรอคโคลี่ ฮ่องเต้น้อย ให้ทาน สั่งคู่กับข้าวหอมเจียวก็อร่อยไปอีกแบบ หอมเจียวในข้าวน้อยมากต้องขอเพิ่มแต่ในเมนูผัดผักก็มีหอมเจียวโรยหน้ามาให้เยอะพอประมาณ ส่วนอย่างอื่นยังไม่ได้ลอง ราคาในเมนูยังไม่รวมภาษี ยังไม่รวมเซิอร์วิสชาร์จ เบ็ดเสร็จค่าเสียหายถือว่าทั่วไปกับราคาอาหารในห้าง แต่เทียบกับปริมาณและรสชาติก็ถือว่าแพงอยู่